ru ru mk uk en mk mk mk mk mk mk mk mk mk mk mk mk mk en mk mk mk mk mk mk hbs_cyr mk mk mk mk hbs_cyr hbs_cyr mk mk mk mk mk mk mk mk mk mk uk mk mk mk mk mk mk mk hbs_cyr ru mk mk mk mk mk hbs_cyr mk mk mk mk en mk mk mk mk mk ru mk mk mk mk mk mk mk hbs_cyr mk mk mk mk mk en mk mk mk mk mk en mk mk mk mk mk mk en mk mk mk mk ru mk mk en mk ru mk mk mk mk mk mk bg mk bg ru ru mk mk mk mk mk mk mk mk mk en mk mk mk mk mk mk da mk mk mk mk de mk mk mk mk en mk mk mk en mk mk mk en mk mk mk en mk mk mk mk mk mk mk mk mk mk mk mk mk mk mk mk mk en en ru mk en en en en en en mk mk mk hbs_cyr ru ru cs da de en cs cs en cs cs cs cs cs en da cs cs da da en cs en en en cs cs da cs en cs en en cs da da cs cs en en en cs cs da en da cs en cs en en en de cs en da cs en en cs da en en en es cs en mk mk mk mk mk mk mk mk mk mk mk en da cs en en cs cs en en en cs cs da en da cs en en cs cs en en en cs da da en da cs en en cs cs en en en cs cs da en da cs en en cs da en en en de cs da en da de en en cs da en en en cs da cs cs en cs cs da en da en en en ru it pt it en mk mk ru hbs_cyr mk hbs_cyr hbs_cyr ru ru mk mk mk mk mk uk hbs_cyr hbs_cyr mk hbs_cyr uk mk ru mk mk mk mk ko mk mk mk mk hbs_cyr mk ru ru mk mk mk mk kk uk mk mk hbs_cyr hbs_cyr mk ru mk mk mk mk hbs_cyr mk mk mk mk mk mk mk ru ru hbs_cyr hbs_cyr mk ba mk mk mk mk hbs_cyr mk hbs_cyr mk mk ru mk mk hbs_cyr mk bg mk mk ru kk mk ru hbs_cyr mk hbs_cyr mk mk ru mk tt ru xal ru mk bg uk ru tg ru en mk ru hbs_cyr hbs_cyr hbs_cyr mk nb uk hbs_cyr mk uk mk en hbs_cyr ru uk hbs_cyr mrj uk ru en mk ru mk mk hbs_cyr hbs_cyr hbs_cyr uk mk ru pt en ml mk mk ca en ru en es mk hbs_cyr en mk hbs_cyr mk hbs_cyr mk en da en en uk en ba ru ru mk mk ru mk ru mk mk mk mk hbs_cyr mk mk mk mk mk ru ru ru mk be it en en uk mk sah hbs_cyr ky ru ru mk en en
Блог на најразновидни теми, меѓу кои стрип, анимација, тековни настани, историја, палеонтологија и интернет, со препораки или кудења на нешта што може да се прочитаат, изгледаат или ислушаат. Другото сè е сеир.
Нека не ве залаже насловот, во постов не се работи за партиските мегафони, туку за проблемот за кој пишував пред скоро три недели: дозволувањето низ скопскиот Градски парк да се шетаат кучиња без да бидат врзани и со заштитна маска. Дневник решил да го испита случајот…
…и во саботниот број (27.11.2010) има објавено два написи
Разгалени газди на домашни миленици
Кучешкиот измет (е) опасен за луѓето
Во паркот се возат и мотори, а и за тоа како и за кучињата без заштитна маска немам видено да интервенира полицијата ниту некој од чувариве.
Арно ама, еве јавниве служби ги бркаат младите што спортуваат, како што беа избркани и разни други супкултури…
…е потврдено во првиот напис (мој болд):
Од Градот велат дека инспекторите сè уште не казнуваат, туку само предупредуваат. Згора, сметаат дека имаат поприоритетни комунални проблеми. Не се многу загрижени ниту од Ветеринарската управа, која е во рамките на Министерството за земјоделство, шумарство и водостопанство. Оттаму констатираат дека, главно, се почитуваат одредбите од Законот за заштита и благосостојба на животните.
- Главно се почитува одредбата според која сопственикот треба миленичето да го држи на подводник. Сметаме дека нема потреба од казнување – велат од надлежното министерство.
Се надевам дека комерцијалниве медиуми ќе почнат да ја следат и темата на бркање на младите од јавните простори, која исто така беше зачната во мојот претходен пост.
Аферата Опсада ја рестартираше блогосферата
Како што веќе реков на Твитер, ако има една полза од аферата #opsada на #A1 тоа е дека ја „рестартира“ хибернираната македонска блогосфера.
Еве мал примерок од линковите:
Квадратура на кругот: А1 - блокада на медиум или манипулација на јавноста? *
Зомбификација: Кој ја злоупотреби полицијата за да изврши упад во најгледаната телевизија? *
Панта реи: А1 под полициска опсада *
Паблишер: „Опсада“ на телевизија А1 *
Мартин Наник: Снимки од лице место од опсадата на А1 ТВ
Андреј: Врти го кучето * и За добра ноќ... додека не дошле кај вас... *
Културен натпревар меѓу народите: Каква е оваа ситуација... *
Зад кулисите: Најдобрата сапуница досега *
Бунка: Паника во А1! Им ги украле лентите со турски серии! (накнадно избришан пост)
IT.com.mk: „A1 опсада“ гледана преку друштвените мрежи *
Преспа скај: Упадот во А1 е суспендирање на демократијата, обвинува опозицијата (+1)
а овие се понови, при што беше забележително и активирањето на блогери поврзани со партијата на власт (немам баш премногу време да следам, па сигурно ќе има доста испуштени, разгледајте сами...)
Гоолем: Програма еден - Трајко версус власта *
Новосапиенс: Дупки во сценариото *
Барабас: За сите кои го „провалија“ планот на Рамко *
Дис из нот Америка: Уапсете го Велија *
Нов ек: Реденка во А1 - реално шоу *
Јована Тозија: Опсада *
Наутралец: Упадот во А1 *
Патрикополис: Моќта на медиумите *
Контраш: Полтронот Ванковска *
Ментална онанија: Скандал - со монтирано шоу, се крие криминал *
Сурфејс Суртук: Ако утрешен Шпиц не излезе... *
Дизајнова: Лопови без причина - бунтовник без разлога *
Кими: Гости полна куќа, а домаќинот никаде го нема, сценарио вредно седум ипол милиони евра *
Квадратура на кругот: Што кажа, а што не кажа министерката Гордана Јанкуловска во интервјуто за Дневник *
Балкан инсајт: Зафркнат македонски второкласен филм (на англиски) *
Комитата: Бракот на тајните служби и реформаторската ДПМНЕ веќе дава отровни плодови (на бугарски) *
реакции и од НВО-а
Центар за развој на медиуми: Упадот во А1 преседан кој ја загрозува слободата на изразување *
Здружение на новинари на Македонија: Информација за синоќешните настани *
Цивил: Суспензија на демократијата и владеењето на законот *
Објавено од Развигор на 11/27/2010 0 коментари
ЗОО и СОРОС не се акроними
Два примера за потреба на обраќање до колешките од блогот Лектор, од нашиот јавен живот.
Пример 1: Фајромизирање на ФИООМ во „СОРОС“
Луѓе од владеачката политичка партија во РМ и нејзини блиски медиуми, фондацијата основана од унгарско-американскиот бизнисмен и филантроп Џорџ Сорос (анг. George Soros) ја нарекуваат СОРОС – со сите големи букви како акроним. За тие што не знаат, цитат од Википедија:
Акроними се кратенки составени од првите букви од некоја фраза или име. Под „први букви“ може да се подразбира само по една буква од секој збор (како во САД) или неколку почетни букви од секој збор (како во Бенелукс).
Изјава за медиуми на ВМРО-ДПМНЕ: „СОРОС Македонија“
Вечер: исто „СОРОС“, „СОРОС Македонија“ или ѓоа пописмено „Фондацијата Сорос“
Всушност фондацијата се вика Институт Отворено општество (на светско ниво, на англиски името е Open Society Institute – OSI), а македонската фондација која е дел на таа мрежа се вика Фондација Институт Отворено општество – Македонија и го користи акронимот ФИООМ (анг. Foundation Open Society Institute Macedonia – FOSIM).
Да се нарекува една институција што си има свое име друго е форма на фајромизација (обид да се наметне друго име наспроти сопственото), па уште кога името се пишува со големи букви како акроним, изгледа без врска… Аналогно, нели би било смешно ако:
ВМРО би се нарекувало Организација ХАЏИ НИКОЛОВ,
или ВМРО-ДПМНЕ да се нарекува Партијата ГЕОРГИЕВСКИ,
ТВ Сител да се нарекува – ТВ ЅИНГО,
а весникот Вечер – весникот БОЈО.
Пример 2: Зоолошка не се скратува со ЗОО
Лого на Зоолошка градина Скопје
Зоолошка градина Скопје нејзините вработени ја нарекуваат „Скопје ЗОО“ (на лого) или на латиница „ZOO Skopje“ на официјалната страница на Фејсбук. Во било кој случај оние буквине „оо“ не треба да бидат големи, туку мали – на англиски „Zoo“ како дел од наслов, „zoo“ во сред реченица.
Вака излегува дека тоа ЗОО е акроним, а не проста кратенка од „зоолошка“. Јас лично ги поздравувам и низ цел свет ги фалам позитивните промени во зоолошката, но мора да напоменам дека за сите нивни изданија, особено официјалниот веб-сајт, има потреба од лекторска интервенција. И тоа е дел од брендирањето и односите со јавноста.
Објавено од Развигор на 11/24/2010 2 коментари
Сè уште може да се пријавува на конкурсот на ВИДИ
„Заради голем интерес, пријавувањето е продолжено до утре“ - односно, денес - 23 ноември во 12 часот.
Номинирајте свои или туѓи сајтови од регионот. Ова е добра прилика и за промоција на квалитетното од нашата и соседните земји.
Имате саат време. :-)
Објавено од Развигор на 11/23/2010 0 коментари
Што рекол Милчо Манчевски?
Сабајлево на социјалните мрежи имаше многу коментари за нападот врз Милчо Манчевски од Д.П. Латас, па се обидов да дознаам зошто баш сега.
Колумната во Вечер е од типот argumentum ad hominem (на латински) или обид за нарушување на честа и угледот (character assassination на англиски). Со оглед на тоа што негативностите изложени во овој текст не се однесуваат на некој скорешен настан и можеле да бидат објавени најголем дел во претходните десетина години, а оние преостанатите во претходните неколку месеци, се прашав што била причината куќниот пријател на тековниот премиер токму сега да преземе вакво дејство.
Некои од дискутантните на Фејсбук го посочија интервјуто на Манчевски за А1 ТВ од пред неколку дена. Го има и на Јутјуб, па кој сака да ги споредува двете авторски дела, може да се послужи…
Малку метрика: во моментов на објавување на постов, бројот на гледања на трите видеа беше {128, 131, 106}.
Објавено од Развигор на 11/22/2010 0 коментари
Промоција на вашиот сајт преку конкурсот на ВИДИ
Хрватскиот ВИДИ (VIDI), еден од водечките ИТ-часописи во регионов, веќе подолго време на крајот на секоја година има избор на најдобрите веб-сајтови од Хрватска. Оваа година во изборот има и една нова категорија „Top10 exU“ во која може да конкурираат сајтови од нивното странство, односно од просторите на бивша Југославија.
Со оглед на тоа што учеството е бесплатно и безусловно, ова е и добра прилика за промоција ако имате добар, комплетен и интересен сајт. Дури и вашиот сајт да не влезе меѓу првите 10, сепак добивате линк кон него како кандидат, што помага во дигањето на неговиот рејтинг на Гугл.
Рокот е понеделник, 22 ноември, во 12 часот. Ако првпат слушате за ова од постов што излегува околу 12 часа пред тоа, имате кратко време за реакција. Но уште пократко е потребно за да номинирате сајт – неколку минути.
Напомена уште еднаш: другите категории освен VIDI Top10 exU се за хрватски сајтови. Ако вашиот сајт нема врска со Хрватска или не е на хрватски, пријавете го во оваа, без разлика на тоа од кој жанр е.
Објавено од Развигор на 11/21/2010 0 коментари
Мистериозниот извештај на Европската комисија
Ме интересираше дали блогерите ќе го прочитаат и коментираат Извештајот за напредокот на Европската комисија оти веднаш по неговото објавување беше една од главните теми во традиционалните медиуми. За жал, мислам дека тоа не се случува... Од оние неколку блогерски реакции кои претежно беа во врска со спорот со името не можев да увидам дека некој решил да се задлабочи малку и во прашањата кои ЕУ ги бара од нас да се решат и кои имаат директно влијание врз квалитетот на животот на луѓето во Македонија.
Нејсе, затоа решив да ставам линк до оригиналната верзија на извештајот, како и напомена дека треба да се очекува и негов превод на сајтот на Секретаријатот за европски прашања при Владата на РМ. Тоа е пракса секоја година и мислам дека навистина има потреба од премостување на јазичниот јаз. Исто така објавувам линк и до анализите на Македонскиот центар за европско образование и емисијата Ние кои беа објавени на блогови.
Европска комисија: Стратегија за проширување на ЕУ и извештаи за напредок за 2010 (англиски)
МЦЕО: Компаративна табела за новиот Извештај на Европската комисија π
Емисија „Ние“: Каков ли ЕУ извештај? π
Најголем дел од нашето население не чита. Плус, најголем дел од нашето население не може да чита на англиски. Плус, извештајот е напишан со дипломатски јазик во кој нема место за „ова ептен не го бива“ туку ќе стои нешто како „забележан е многу мал напредок“. Нели поентата на целава државна активност е да се постигне голем напредок. Затоа решив да ги пренесам и описните оценки од извештајот според ниво на тежина, ако некој навистина сака да чита да знае што пишува.
significant progress (значаен напредок = петка? четворка?)
good progress (добар напредок = тројка?)
some progress (извесен напредок = ...)
limited, uneven, partial progress (ограничен, нерамномерен, делумен напредок)
no progess (без напредок)
Ако стои зборчето напредок тоа не значи дека се напреднало. Исто како кога некој политичар ќе каже „ценетиот колега“ не значи дека мисли дека тој на кого се однесува фразата навистина смета дека е ценет или дека вреди. Форма и обичај. Башка пристапот на ЕУ не е да го уништи оној кој и се спротивставува со деструктивни пориви, туку да му помогне и да го охрабри да се промени, да постигне напредок.
Бидејќи јас многу сакам аргументи со факти, читањето секогаш го почнувам од позади (стр. 78+), каде што се статистичките показатели. Ќе забележите дека за некои многу важни фактори кај нас воопшто не се врши мерење иако тоа е обврска заради споредба со другите земји од ЕУ, на пример:
каматни стапки за депозити
македонски инвестиции во странство во земјите на ЕУ
степен на прерано напуштање на образованиот процес
трошење за човечки ресурси за иновации и истражувања
емисии на гасови на стаклена градина (јаглерод диоксиод)
...а за 2009 г. недостасуваат и низа други еколошки и енергетски параметри кои се мереле претходно
Објавено од Развигор на 11/16/2010 0 коментари
Бркање на скејтерите од Градски парк во Скопје
Во саботата во скопскиот Градски парк бев сведок на две идиотски случки.
1. На тревник си играа мали деца од 2-3 години. Поминува поголема група возрасни и деца што со себе водат куче, бел булдог мажјак, пуштен од ланец и без заштитна маска. Булдогов се стрчува кон едно од децава што си играат и го преплашува на смрт – иако кучето сака да си игра, не треба да бидеш мало дете да те преплаши кога кон тебе трча куп заби и мускули – резултат на генетска предодреденост за давење и убивање.
Кога родителите се побунија, сопствениците на булдогот го заврзаа со каиш (не му ставија заштитна маска) и пробаа да ги убедуваат дека кучето само сакало да си игра. Секоја чест на кучето, ама сопственикот ем има законска обврска да се шетаат само на ланец и со маска, ем ако детето добие уплав од кучиња, тешко ќе го утешиш со тој податок. Секако тие нема да се занимаваат со последиците од тој проблем.
2. Малку подоцна, на платото кај споменикот на Гоце Делчев, три млади момци си возеа ролерки и вежбаа некои егзибиции. Се појавија двајца постари мажи на околу 50-60 години облечени во темно тегет униформи (оние јакни што може да поминат и како обични јакни) без никаков знак и им пријдоа:
Колку години имаш? – 15.
А ти? – 15… – 16.
Што да ти правам сега? Да викам полиција?
Сите во околината се зачудија, а најмногу тинејџериве. Се испостави дека изгледа агресивните старци се некаков вид чувари на паркот кои им забранија на момциве да возат околу споменикот, на многу нападен начин и без никакво образложение.
Кога младиве почнаа да си ја собираат опремата продолжија да ги малтретираат така што еден од жртвите мораше да праша „Што сакате, дали треба да ги симнам ролеркиве и да се тепаме?“ Одговорот беше: „Да не имаш пиштол?“
Младиве си отидоа да си спортуваат „на жардињери“, а чуварите ги снема.
Во паркот се возат и мотори, а и за тоа како и за кучињата без заштитна маска немам видено да интервенира полицијата ниту некој од чувариве.
Арно ама, еве јавниве служби ги бркаат младите што спортуваат, како што беа избркани и разни други супкултури, па прават кампањи „спорт да, дрога не“ да звучат уште попразно.
Дали ова второво беше инцидентно, оти луѓево од јавново претпријатије си ги извршиле сите други задачи па убиваа досада во пауза со покажување кој е газда на територијата, не знам.
Објавено од Развигор на 11/09/2010 0 коментари
Корелација меѓу број на твитови и читатели?
Овој пост е достапен и на:
македонски на Блогерај · Корелација меѓу број на твитови и читатели?
English · Correlation between number of tweets and followers?
Пред некој ден со хаштагот #kvantitet иницирав мала анкета меѓу македонските твитерџии на тема колку твита имаат до сега. Резултатите за сите кои земаа учество во тој муабет се претставени во графиконот подолу. На X-оската се број на твитови (tweets), на Y-оската се број на следачи (followers), односно читатели.
Кликни на сликата за поголема верзија.
Објавено од Развигор на 11/02/2010 0 коментари
Анџелина Џоли и лустрацијата во Македонија
Овој пост е достапен и на
- македонски на Блогерај: Анџелина Џоли и лустрацијата во Македонија
- English: Angelina Jolie and Lustration in Macedonia
Со оглед на вителот на нејаснотии, шпекулации и „филмови“ што произлегоа во врска со лустрацијата во Македонија, очекувам уште еден елемент со кој ќе се овозможи дополнително проширување на кругот на сомнителни, односно на лица кои од непознати извори ќе може да бидат обвинети дека биле соработници на тајните комунистички служби.
Деновиве во Скопје почнува прикажувањето на филмот „Солт“ со Анџелина Џоли, во кој таа глуми вработена во американските разузнавачки служби. Арно ама испаѓа дека дека неа уште од бебе ја обучувала Советската тајна служба и како дете ја подметнале како „заспан“ таен агент во САД.
Ако земеме предвид дека комунизмот бил меѓународно движење и можностите за размена на искуства меѓу Тито и Брежњев, како и традицијата на јаничарство (одземање на децата од мали од семејството за да работат за интерес на државата) на Балканот, испаѓа дека е многу возможно такво нешто да се случувало не само во СССР, туку и во СФРЈ.
Ако се прифати оваа претпоставка, тогаш како соработници на тајните служби од комунизмот ќе може да бидат посочувани и лица кои не биле ни полнолетни кога Југославија се распадна. Доволно да биле родени пред 1991 г. за да може да се посочи дека биле „програмирани“ соодветно.
Со ова ќе се прошират можностите за дискредитација и уцена за уште една генерација, без разлика дали се тоа комуњари или ретро-комунисти (самонаречени левичари или десничари), а богами имаме и изговор за да ја споменуваме госпоѓа Џоли во врска со Македонија (ко-брендинг).
Значи, очекувам за вакво нешто наскоро да се дознае на дежурните емисии за сеење страв, омраза и теории на заговор, штом некој од големите интелекти на македонската преродба го изгледа филмот. Секако, за тоа време никому не му е гајле кој сè од тековниве дрматори бил на кои функции во стариот систем, а и зошто би му било.
А филмот сам по себе го гледам како еден обид да се креира нова франшиза со елементи на темелите поставени од серијалот за Џемс Бонд, нешто како женски Џејсон Борн, со користење на авто-мото елементи од Матрикс, без толку добро објаснение за тоа како се останува жив при смртоносни акробации.
Објавено од Развигор на 11/01/2010 0 коментари
Најпрофитабилни дејности во Македонија, според личен доход
Се прашувате во која дејност во Македонија најдобро се заработува ако работиш „за плата“? Ова е пост за вас.
Преку Пинг.мк дознав дека Здружението на финасиски работници ги има пренесено најновите официјални податоци, меѓу кои и висините на просечни плати по сектори. Според нив, најголеми плати имаат вработените во:
Помошни активности во финансиско посредување (36.368 денари)
Воздушен сообраќај (34.805 ден)
Снабдување со електрична енергија, гас, пареа и топла вода (26.877 ден.)
Финансиско посредување, освен осигурување и пензиски фондови (26.241 ден.)
Осигурување и реосигурување, пензиски фондови освен задолжителна социјална заштита (26.020 ден.)
Објавено од Развигор на 11/01/2010 0 коментари
Newer Posts Older Posts Home
Subscribe to: Posts (Atom)
Филип Стојановски (Filip Stojanovski)
View my complete profile
Razvigor (This blog in English)
Global Voices Author Profile: Filip S.
Филип С. на Глобал војсис на македонски
Линкови преку Стамбл апон
Кучиња пуштени од ланец
Аферата Опсада ја рестартираше блогосферата
ЗОО и СОРОС не се акроними
Сè уште може да се пријавува на конкурсот на ВИДИ
Што рекол Милчо Манчевски?
Промоција на вашиот сајт преку конкурсот на ВИДИ
Мистериозниот извештај на Европската комисија
Бркање на скејтерите од Градски парк во Скопје
Корелација меѓу број на твитови и читатели?
Анџелина Џоли и лустрацијата во Македонија
Најпрофитабилни дејности во Македонија, според лич...
Блогот како медиум (4)
Босна и Херцеговина (1)
Промоција на Македонија (7)
Расипувач на забави (2)
Реклами и пропаганда (15)
Сексови и сексуалности (3)
Слобода на изразување (10)
Ова дело е лиценцирано под Лиценцата Криејтив комонс Наведи извор-Некомерцијално 2.5 Македонија.
Моблог - смешни и др. фотки
Не лути се човече
Вака сум гласал на Кајмакот
Watermark theme. Powered by Blogger.